cyanic-selkie/wikianc huggingface dataset:
Venice Cup
Den 16. mesterskapet ble arrangert i Shanghai, Kina mellom 30. september og 13. oktober samtidig med det 38. Bermuda Bowl. USA vant turnering og tok dermed sin tiende seier i Venice Cup.
Sverige under Sommer-OL 1984
Sverige under Sommer-OL 1984. Sportsutøvere fra Sverige deltok i flere sporter under Sommer-OL 1984 i Los Angeles. Sverige kom på 16.-plass med to gull- elleve sølv og seks bronsemedaljer.
Slaget ved Naissus
Slaget ved Naissus fant sted i september 268 mellom hærene til goterne og Romerrikets styrker ledet av keiser Gallienus og de fremtidige keiserne Claudius II som utøvende kommandant og Aurelian som kavalerikommandant.
Bakgrunn
Slaget ved Naissus kom i en tid da romerriket var i krise. Det var et resultat av en massiv invasjon av gotere i det romerske territoriet sent i 267 og i de tidlige månedene i 268. Goterne krysset Donau og presset seg inn i den rike provinsen Pannonia hvor de stormet og plyndret flere byer. Det var fryktet av mange at deres neste stopp skulle bli selve Roma.
Gallienus stoppet goterne ved å vinne en imponerende seier på våren, antagelig i april, men romerne var svekket av tiår med interne stridigheter og opprør og klarte ikke å kaste goterne ut fra sine provinser. Goterne fortsatte sine ødeleggelser gjennom sommeren, helt til Gallienus ledet en ny ekspedisjon mot dem da høsten startet.
Der er noe uenighet om hvem som ledet den romerske hæren i det påfølgende slaget, ettersom Gallienus døde på den tiden og Claudius som ble kjent i historien som Claudius II Gothicus («goternes beseirer»), senere fikk æren for seieren og sitt kallenavn av senatet. Gallienus var nesten helt sikkert fremdeles i live og til stede i slaget, derfor er æren som keiser hans, men det virker som at Claudius og særlig Aurelian utførte det meste av kampene.
Den romerske hæren
Gallienus ledet en comitatus, en svært mobil hær som hovedsakelig bestod av kavalerienheter. Comitatusen bestod antagelig av pretorianere og vexillationes fra legionene:
Slaget
I begynnelsen beseiret det dalmatinske romerske kavaleriet et tusen gotiske ryttere. Goterne som var tallmessig overlegne, presset romerne tilbake til tross for hard motstand. Men den romerske hæren brøt ikke sammen, men gikk til motangrep med hjelp av kavaleriskvadronene under Aurelian som omringet det slagne gotiske tunge kavaleriet og overrasket goterne i ryggen. Goterne måtte trekke seg tilbake til sin befestede leir, men igjen stormet det romerske kavaleriet goternes rygg. I det påfølgende kaoset ble mellom 30 000 og 50 000 gotere drept eller skadet, og flere tusen ble tatt til fange. Mange av fangene valgte senere å slutte seg til den romerske hær og tjente i de senere seirende kampanjene til både Claudius II og Aurelian. Gallienus, derimot, klarte ikke helt å knuse goterne, fordi han måtte returnere til Italia (muligens tvunget av opprøret til Aureolus). Goterne brøt romernes beleiring og lyktes i å forlate Romerriket, men med en svært høy pris i antall drepte.
Etterspill
Dette ødeleggende nederlaget sammen med det tidligere nederlaget i april samme år, brøt krigsmakten til goterne. Noen forble på romersk jord til 271 da Aurelian drev de siste tilbake over Donau, men de var ikke lenger en fare for Roma eller noe annet vitalt område. Det ville gå et århundre før goterne igjen alvorlig truet riket.
Bibliotek 2.0
Den største endringen gjelder imidlertid samspillet med brukerne. Bibliotek 2.0 innebærer at brukerne får nye roller som partnere og medspillere. De blir like mye produsenter som forbrukere av alle de informasjonstjenestene som organiseres gjennom biblioteket.
Begrepet Bibliotek 2.0 er avledet av Web 2.0, og springer ut av den samme tankegangen. Forkjemperne for Bibliotek 2.0 regner med at de nye interaktive tjenestene etter hvert vil erstatte de gamle tilbudene som bare gikk en vei: fra biblioteket og til brukerne.
Bakgrunn
Det ser ut til at den amerikanske bibliotekaren Michael Casey var den første som løftet fram begrepet, på bloggen LibraryCrunch. Bloggen ble startet i september 2005. Her antydet Casey at bibliotekene – og spesielt folkebibliotekene – nå står ved et veiskille. Den økte datakraften – med bredbånd, trådløse forbindelser, raske prosessorer og nesten ubegrenset lagringskapasitet – gir grunnlag for en ny fase i nettets utvikling.
Storbritannias Grand Prix 2011
Storbritannias Grand Prix 2011 var et Formel 1-løp som ble arrangert 10. juli 2011 på Silverstone Circuit i Northamptonshire og Buckinghamshire, England. Det var det niende løpet i 2011-sesongen, og ble vunnet av Fernando Alonso i Ferrari. Til dette løpet ble det innført et forbud mot «off-throttle blown diffusers», det vil si praksisen med å tvinge motoren til å fortsette å produsere eksosgasser for å generere marktrykk selv om førerne ikke bruker gasspedalen.
Lars Fredrik Beckstrøm
Lars Fredrik Beckstrøm (født 22. januar 1960) er en norsk musiker, mest kjent for å spille bassgitar i deLillos og deLillos'85, men han har også gitt ut fem soloalbum under artistnavnet Beckstrøm og to album med sitt eget band, Beckstrøm Kvartett. Han er også medlem av det psykedeliske orkesteret Dog Age samt det noe mer spirituelle Humble Servants.
Beckstrøm har vært medlem av deLillos siden starten, og har skrevet flere av bandets mest kjente låter, blant annet «Nittenåttifire», «Den Feite Mannen» og «Balladen om Kåre og Nelly», som han selv er vokalist på. Som soloartist har han gitt ut fire soloalbum og blitt spilt en del på radio med låtene «Svigermor» fra 1997 og «Skjebne» fra 2003.
I 2008 startet han Beckstrøm Kvartett hvor han selv er vokalist og spiller akustisk gitar. Øvrige medlemmer er Marius Kristiansen (gitar), (kontrabass og cello) og Lars Birkelund (slagverk). Bandet ga ut albumet Døgenikt i juni 2008.
Raurosfallene
Raurosfallene eller bare Rauros er en stor foss i J.R.R. Tolkiens fiktive verden Midgard. Fallene ligger i den store elva Anduin, like under den lange sjøen Nen Hithoel, hvor elva falt fra Emyn Muil ned til våtmarken Nindalf.
Lars Fredrik Beckstrøm
Beckstrøm spiller også bass i Dei Nye Kapellanane.
Eikeflatvikler
Eikeflatvikler (Acleris ferrugana) er en sommerfugl som tilhører familien viklere (Tortricidae).
From the Darkest Past
From the Darkest Past er et bootleg-album fra det norske black metal bandet Mayhem. Dette albumet inneholder akkurat de samme låtene som på De Mysteriis Dom Sathanas-albumet, men uten vokal, fordi disse sangene var kun øvingslåter for innspillingen De Mysteriis Dom Sathanas.
Abd al-Malik
Abd al-Malik ibn Marwan (arabisk: عبد الملك بن مروان; født 646 i Medina, død 4. oktober 705 i Damaskus) var en Umajjad-kalif. Han var en velutdannet mann og en dyktig leder til tross for de mange politiske problemene som hindret ham. Abd al-Malik ble kalif etter sin fars død i 685.
Eikeflatvikler
Levevis
Larvene utvikler seg mellom sammenspundne blader av eik (Quercus spp.) og bøk (Fagus sylvatica). De voksne sommerfuglene flyr i september-oktober og igjen om våren etter å ha overvintret.
Abd al-Malik
Bakgrunn
Abd al-Malik opplevde som barn drapet av ʿUthmān og ble under Muʿāwiya divanens sekretær i Medina. Etter at han hadde utmerket seg militært til sjøs mot bysantinerne, levde han i og fikk der av faren til sitt underhold halvparten av de utstrakte landegodsene ved Fadak.
Han giftet seg med en kvinne fra den qaisitiske stammen ʿAbs-Ghatafān, som han fikk fem barn med, en av dem den senere kalif al-Walīd (født 668) og Sulaimān (født 674). Da umayyadene i 683 ble fordrevet av opprørere fra Mekka, forlot han byen sammen med sin far. Men han vendte tilbake med den syriske hær, og informerte dens kommandant, Muslim ibn ʿUqba, om Medinas befestninger.
Sikring av Syria
Først beskjeftiget ʿAbd al-Malik seg med sikringen av umajjadenes herredømme i Syria, Palestina og Egypt. Her stod han for betydelige besværligheter, særlig fordi det under de første år av hans regjering raste flere ødeleggende pestepidemier (685–686 og 688–690) og hungersnøder (686/7), og fordi bysantinerne fikk til angrep på Syria. I Qarqīsiyāʾ, ved sammenløpet av elvene Khabur og Eufrat, hadde den qaisitiske araberen Zufar ibn al-Hārith forskanset seg. Da ʿAbd al-Malik sommeren 689 forsøkte å erobre Irak, gjorde en av hans nevøer, ʿAmr ibn Saʿīd al-Ashdaq, opprør i Damaskus, slik at han ble tvunget til å vende tilbake til Syria.
Rikets gjenopprettelse
En fredsavtale med Bysants og underkuelsen av al-Ashdaqs opprør gjorde det i 690 mulig for ʿAbd al-Malik 690 og vende sin interesse mot problemene i al-Jazira og Irak. Sommeren og høsten 690 eroberet han Qarqīsiyāʾ; deretter fortsatte han til Nusaybin, der det oppholdt seg 2000 tilhengere av Mukhtar al-Thaqafi og som anså Muhammad ibn al-Hanafīya som den rettmessige imam. Han beleiret dem til de til slutt gav etter og anerkjente ham som imam i stedet.
Stormaktspolitikk
Under Abd al-Malik begynte kalifens absolutte makt å festne seg for alvor. Familiemedlemmer ble innsatt som stattholdere i provinsene, som nå ble stadig sterkere dirigert av sentralmyndigheten i Damaskus. Med på å styrke sentralmakten tjente også utbyggingen av postsystemet. Dessuten ble arabisk innført som kansellispråk, og de persiske og bysantinske mynter som inntil da var gangbare, ble avløst av mynter med arabisk-islamsk skrift. Al-Hajjaj ibn Yusuf ble i 694 sendt som stattholder til Irak og regjerte derfra rikets østre deler.
Befestelsen av kalifens makt muliggjorde at man kunne forsette den muslimske territorielle ekspansjon. Etter 700 klarte Hassan ibn an-Numan til slutt å underkue berberstammene og sikre Maghreb for kalifatet. Med Abd al-Maliks forvaltningsreformer lå det til rette for umajjadestatens fortsatte ekspansjon.
En betydningsfull hendelse i ʿAbd al-Maliks senere regjeringstid var kinditten Ibn al-Ashʿaths opprør, som dateres til 81 d.H. (= 700/701 e.Kr.). Ibn al-Ashʿath ble til slutt forrådt av sin tidligere allierte Rutbīl, og begikk selvmord. Han avhugde hode ble i 84 d.H. (= 703 e.Kr.) sendt til Al-Hajjaj. Han sendte det videre til ʿAbd al-Malik, som gav det videre til sin bror ʿAbd al-ʿAzīz ibn Marwān i Egypt.
Alta-konflikten
Første fase av konflikten kom i forbindelse med NVEs forslag om å legge deler av bygda Masi med dens kirke under vann. Dette var kontroversielt blant annet fordi området ble brukt som beiteområde for reindriftsamers dyr. Konsesjonssøknaden, som ble levert i 1974, var derimot sterkt redusert, og omfattet ikke neddemming av Masi.
Abd al-Malik
Stormaktspolitikk
ʿAbd al-Malik døde den 10. shawwal 86 (= 4. oktober 705) i Damaskus.
Alta-konflikten
Minnesmerke
Elvereddernes skiferbauta ligger ved Gargia fjellstue, og er dekorert med kjetting og klaver fra nullpunktet ved Stilla. «Den ble reist for å hedre de mange som ofret år av sine liv på å berge elva fra utbygging, men som tapte».
Abd al-Malik
Pseudepigrafiske skrifter
I senere islamsk litteratur er det tradert en rekke brev som skal ha blitt rettet til kalifen fra samtidige som al-Hasan al-Basrī og Abdallah ibn Ibad. Men samtlige er av senere forskning blkitt innordnet som pseudepigrafiske.
C.I. Pedersen
C.I. Pedersen A/S er et glassmagasin i Trondheim. Magasinet ligger i Olav Tryggvasons gate skrått overfor Byhaven i Trondheim. C. I. Pedersen ble stiftet i 1858. Butikken er medlem av kjeden Designforevig, som består av nærmere 30 butikker over hele Norge.
Katarina Vasa
Katarina Vasa av Sverige (født 10. november 1584 på Nyköpingshus, død 13. desember 1638 i Västerås ), var prinsesse av Sverige, datter av Karl IX av Sverige og Maria av Pfalz. Hun ble gift 11. juni 1615 med pfalzgreve Johan Kasimir av Pfalz-Zweibrücken.
Katarina ble værende i Sverige frem til 1617 da hun og ektefellen reiste til Tyskland. I 1618 brøt tredveårskrigen ut og i 1622 ba halvbroren Gustav II Adolf henne om å komme tilbake til Sverige, noe hun også gjorde sammen med sin familie. Ektefellene fikk Stegeborgs slott i Östergötland av kongen.
Hun var en godt likt fostermor for dronning Christina og hadde ansvaret for henne i årene 1631–33 og 1636–38, år som Christina senere beskrev som lykkelige.
Adnan Haidar
Adnan Haidar (arabisk: عدنان حيدر‎, født 3. august 1989 i Drammen) er en norskfødt libanesisk fotballspiller fra Mortensrud i Oslo.
Katarina Vasa
Katarina fødte åtte barn i sitt ekteskap:
Adnan Haidar
Han var i sesongen 2009 på utlån til Skeid fra Vålerenga. Før 2012-sesongen gikk han gratis fra Vålerenga til Stabæk etter å ha takket nei til prøvespill for Burnley FC i England. Fra 2014 til 2015 spilte han for Bryne. Den 23. mars 2015 meldte han overgang til Hamarkameratene hvor han skrev under på en kontrakt ut 2015-sesongen. I slutten av februar 2016 meldte Haidar og lagkamerat Bajram Ajeti overgang fra Hamarkameratene til Moss Fotballklubb. Den 16. oktober 2012 fikk Haidar sin landslagsdebut for Libanons herrelandslag.
Jules-Géraud Saliège
Jules-Géraud Saliège  (født 24. februar 1870 i Crouzy-Haut nær Saint-Flour i Frankrike, død 5. november 1956 i Toulouse) var en av Den katolske kirkes kardinaler, og erkebiskop av Toulouse 1928–1956.
Han ble kreert til kardinal i 1946 av pave Pius XII.
Episkopalgenealogi
Hans episkopalgenealogi er:
Liste over kommuner i delstaten Zacatecas
Den meksikanske delstaten Zacatecas består av 58 kommuner (municipios):
Flesberg
Flesberg er en kommune sørvest i Numedal i Buskerud i nåværende Viken fylke. Kommunen grenser mot Kongsberg, Øvre Eiker, Rollag og Sigdal i Viken og Notodden og Tinn i Vestfold og Telemark.
Kommunevåpenets offisielle beskrivelse er «To sølv tømmerklaver, rygg mot rygg, mot grønn bakgrunn». Våpenet symboliserer tømmerdrift og skogbruk og ble godkjent i 1989. I tillegg til skogen er jordbruk en viktig næringsvei. Det samme er fjellområdene med hyttefelt og vinteraktiviteter. Moelven Treindustri og Norske Fjellhus er de største bedriftene i kommunen.
Ahlmannfonna
Ahlmannfonna er en isbre på Nordaustlandet på Svalbard. Breen er omtrent 6 kilometer i diameter og ligger på den sørlige delen av Prins Oscars Land.
Flesberg
Areal og befolkning
De fleste innbyggerne bor i tettstedene Lampeland, Svene, Flesberg og Lyngdal. Pr. 3. kvartal 2022 var folketallet i kommunen 2730.
Ahlmannfonna
Breen har navn etter Hans Wilhelmsson Ahlmann (1889–1974). Se også Ahlmannfjellet.
Flesberg
Areal og befolkning
Kommunens høyeste punkt er Flesebekkble (1270 moh.), som ligger på Blefjell.
Klima
I gjennom tidene har det vært to værstasjoner i kommunen. Fra 1954 til 2006 hadde Meteorologisk institutt en værstasjon i Lyngdal. Mens Bioforsk etablerte i 2008 en værstasjon i Flesberg. Maks/min temperaturer for de forskjellige stasjonene i tabellen under:
Verneområder
Verneområder i Flesberg kommune (alfabetisk):
Tusenårssted
Stevningsmogen fritidspark på Lampeland er valgt til Flesberg kommunes tusenårssted.
Stevningsmogen fritidspark er et fritids- og idrettsanlegg. Anlegget har en moderne skiskytter- og langrennsarena, 6 km lysløype, fotballbane og friidrettsanlegg. Det har også område for skileik og en 2 km asfaltløype for funksjonshemmede og rulleskiløpere. I tilknytning til området er det et grende- og aktivitetshus som også inneholder innendørs skytebane.
Sha Sha
Sha Sha er Ben Kwellers første soloalbum, og ble utgitt 5. mars 2002.
Hvit flatvikler
Hvit flatvikler (Acleris logiana) er en sommerfugl som tilhører familien viklere (Tortricidae).
Utseende
En middelsstor til ganske stor (vingespenn 18-22 millimeter) vikler. Forvingene er lysgrå til nesten snøhvite med noen mørkere flekker og mer eller mindre tydelige, lysbrune skråbånd.
Levevis
Larvene lever mellom sammenspundne blader av bjørk. De voksne sommerfuglene overvintrer og kan være på vingene mellom september og april.
Utbredelse
Arten er utbredt i Europa, unntatt lengst i nord og sørøst, og også i det nordlige Asia og Nord-Amerika. I Norge er den funnet nord til Møre og Romsdal.
Bleiken
Bleiken er ei grend i Gran kommune i Innlandet, omtrent 42 kilometer sør for Gjøvik og 80 kilometer nord for Oslo. Bleiken ligger om lag en kilometer fra Randsfjorden og fylkesvei 34 og har rundt 200 innbyggere. Grenda ligger 350 meter over havet. Fram til kommunesammenslåinga med Gran i 1962 lå Bleiken i Brandbu kommune.
Stedsnavnet er etter Bleiken-gardene. Ifølge Norske Gaardnavne er navnet en sammensetning av adjektivet bleik (lys) og substantivet vin, altså den bleike enga.
Fiat X1/9
Fiat X1/9 er en toseters sportsbil med midtmontert motor designet av Bertone og bygget av den italienske bilprodusenten Fiat mellom 1972 og 1989.
Historie
X1/9 dukket første gang opp i 1969, som en konseptbil kalt Autobianchi A112 Runabout, designet av Marcello Gandini hos Bertone. Bilen ble designet rundt Fiats nye 128 SOHC-motor med overliggende kamaksel samt girkasse og drivverk fra den forhjulsdrevne Fiat 128, men med et ganske annet oppsett, hvor både motor og girkasse ble flyttet fra foran til bak, noe som gjorde det mulig med midtmontert motor i A112 Runabout.
Konseptbil
Prototypen hadde en tydelig kileform, og mye inspirasjon var hentet fra datidens motorbåter. De mer ekstreme detaljene (som C-stolpe-monterte hovedlykter og lav frontrute) forsvant på produksjonsmodellen, mens mange av de estetiske detaljene på Autobianchi Runabout ble beholdt på produksjonsmodellen. Det lange, flate panseret, det store overhenget foran og den tydelige kileformen ble alle med videre til Fiat X1/9.
Navn
Navnet X1/9 skiller seg ut blant datidens modellnavn fra Fiat, som på sine øvrige modeller benyttet et enkelt numerisk system (127, 128, 124, 131) som antydet plasseringen i modellprogrammet. X1/9 var det eneste unntaket til denne regelen.
Navnet stammer fra kodenavnet Fiat gav prosjektet under utviklingen sent på 1960-tallet og tidlig på 1970-tallet. X-prosjektene ble delt opp i X0 (for motorer), X1 (for personbiler) og X2 (for yrkesbiler). Den første personbilen med et slikt kodenavn, X1/1, ble lansert som Fiat 128 i 1969, og andre kjente modellkoder er ført opp i tabellen under. Opprinnelig var X1/9 tenkt som 128 Spider, men beholdt altså kodenavnet frem til produksjon.
Produksjon
Etter høy interesse rundt Runabout-konseptbilen ble bilen raskt utviklet videre og planlagt lansert i 1972 som erstatter til 850 Spider. X1/9 var ikke tenkt som erstatter for 124 Sport Spider, og de to modellene ble produsert parallelt en god stund. Bilens karosseri ble produsert på Bertones fabrikk i Torino, og deretter transportert til Fiats fabrikk i samme by for montering og ferdigstilling. I 1982, kort tid etter introduksjonen av 1500-modellen, ble all produksjon av bilen satt til Bertone, og alle biler produsert deretter ble merket som Bertone X1/9. De Bertone-merkede bilene var noe annerledes enn tidligere modeller, og hadde blant annet dypere fotbrønner for bedre komfort.
De første modellene var utstyrt med en 1.3-liters motor med enkel overliggende kamaksler og sylindertopp i aluminium, med en ytelse på 75 hestekrefter. Dette var ansett for å være en relativt motorsvak bil, mye på grunn av det tunge karosseriet. Under utviklingen hadde karosseriet blitt laget for å gjøre det like godt i krasjtester som en sedan, på grunn av strenge krav i USA, og derfor hadde også vekten økt.
De siste produksjonsmodellene ble kalt Gran Finale, og solgt i 1989/1990. Disse ble levert fra fabrikken som Special Edition-modeller, men fikk i tillegg montert Gran Finale-emblemer og en ekstra hekkspoiler hos forhandlerne.
Racing
På grunn av den midtmonterte motoren og gode kjøreegenskaper ble X1/9 også tenkt brukt som løpsbil. Til tross for dette ble dens fulle potensial aldri utnyttet til konkurransebruk.
Abarth
Fiats underselskap Abarth utviklet i 1973 Abarth X1/9 Prototipo, som skulle erstatte 124 Spider Abarth som Fiats primære konkurransebil. Til slutt ble det parallelle prosjektet 131 Abarth valgt fremfor X1/9, til tross for at den var både tregere og teknisk underlegen, da 131-modellen hadde et større salgspotensiale.
X1/9 Prototipo var utstyrt med en 1.8-liters motor med egenutviklet sylindertopp og doble forgassere. Bilene var utstyrt med skjermbreddere, en liten hekkspoiler og luftinntak på taket. Alle X1/9 Prototipo-eksemplarene ble utstyrt med Abarths tradisjonelle dekor i limegrønt/gult og oransje/rosa.
Det eksakte produksjonsantallet for X1/9 Prototipo er ikke kjent, men det antas at omkring fem eksemplarer ble bygget.
Dallara
I 1975 ble X1/9 valgt av Dallara for bruk i World Sportscar Championship (gruppe 5). Bilen var utstyrt med en modifisert X1/9-motor med egenutviklet sylindertopp med fire ventiler per sylinder samt endringer i hjuloppheng og karosseri.
Joe Hachem
Joseph «Joe» Hachem (uttales Ha-shem) (arabisk: جوزف هاشم) (født 3. november 1966 i Libanon) er en profesjonell pokerspiller fra Australia. Etter å ha vunnet WSOP i 2005 jobber han for PokerStars, som er hovedsponsor for EPT.
Før jobbet han som kiropraktor. Per 2006 hadde han vunnet $ 10 200 000 på pokerturneringer, brorparten av dette i WSOP 2005, der han vant $ 7 500 000. Han vant også en WPT-tittel og $ 2 207 575 i 2006.
Prostataspesifikt antigen
Prostataspesifikt antigen, PSA, er et protein som dannes i prostatakjertelen. Større mengder PSA går fra kreftvev til blodbanen enn fra normalt prostatavev. Dette gjør at innholdet av PSA i blod vil kunne være høyere hos en mann med prostatakreft. Det kan også forekomme høyere PSA-nivåer ved godartet prostataforstørrelse og prostatitt. Forhøyet PSA-nivå betyr derfor ikke nødvendigvis at man har prostatakreft, men indikerer at ytterligere utredning kan være påkrevd. Årsakene kan i tillegg til de nevnte også være relatert til alder, da det er normalt at eldre menn har høyere PSA-verdier enn yngre.
Biokjemisk er PSA en serinprotease (dvs. et nedbrytende enzym) hvis hovedfunksjon er å spalte de gelproteiner som sædblærene utsondrer i sperma. Dette gjør at den gelliknende konsistensen som sperma har umiddelbart etter utløsning etter 20-30 minutter blir en tyntflytende væske som sædcellene ved vaginalt samleie kan bevege seg i på vei mot livmor og eggleder der befruktning kan skje.
Verruca vulgaris
Den er smittsom og oppstår når det forårsakende papillomaviruset kommer ned i underhuden og infiserer hudcellene som deler seg i underhuden. Fotvorter smitter lett i svømmebasseng og i dusjanlegg for flere, for eksempel i forbindelse med gymnastikksaler eller svømmehaller. De som oppdager at de har fotvorter bør la være å benytte slike anlegg til vorten er behandlet.
Cellene som vanligvis skal danne litt harde plateformede celler blir høye tynne staver som rekker fra laget der hudcellene deler seg og opp til hudoverflaten.
På steder som ikke er utsatt for trykk står vorten litt opp fra hudens overflate. Under foten blir vorten trykket inn når vi går på fotsålen slik at vorten virker flatere der.
Disse fotvortene er vanlig hudfarget.
Viruset som forårsaker disse fotvortene bekjempes av kroppen med et immunglobulin i en gruppe som kalles IgG. Dette er et antistoff som kroppen produserer, men det tar omkring et år for å få opp produksjonen. Dette er årsaken til at det tar omkring et år før fotvorten forsvinner av seg selv. Det kan nevnes at forkjølelse og influensa bekjempes av IgA som det bare tar ca. en uke å få opp produksjonen av.
Behandlingsmåter
Den mest effektive behandlingen er å bruke lokalbedøvelse og skrape vekk vorten med en spesiell skarp skje som er et solid håndtak med en halvkuleformet ende, med kulediameter 3-4 mm. Da skrapes de spesielle høye stavformede cellene vekk. Etterpå brukes en voks/fettstift med sølvnitrat som virker etsende på cellene i bunnen og siden av såret før resten av sølvnitratet skylles vekk. Denne behandlingen er smertefull når bedøvelsen settes.
En annen behandlingsmåte som ofte er effektiv, er frysing av vorten. En vattpinne eller enden av en sonde kjøles ned av flytende nitrogen eller kullsyre som fordamper. Vattpinnen eller sonden holdes mot fotvorten så den fryses ned.
En tredje behandlingsmåte som sjeldnere er effektiv, er en oppløsning som løser opp hudcellene og lager et tynt lag over huden og holder fuktigheten inne. Oppløsningen heter Verucid og kan fåes uten resept.
Siden fotvorter forsvinner av seg selv etter lang tid, og de er plagsomme å ha, dukker det opp mange rare behandlingsmåter og «kjerringråd». Den behandlingen som er i bruk når vorten forsvinner av seg selv, får gjerne æren for at vortene er blitt borte. Slik har det oppstått mange behandlingsmåter for fotvorter.
Greatest Hits 1987–1999
Greatest Hits 1987-1999 er et samlealbum av den australske sangeren Kylie Minogue, utgitt i 2003. Albumet ble gitt ut kun i Australia i den samme måneden som Minogues niende studioalbum Body Language. Albumet er en oppdatert og utvidet versjon av hennes samlealbum Greatest Hits fra 1992.
Den medfølgende DVD-en Greatest Hits 1987-1998 inneholder alle musikkvideoene med Kylie Minogue fra denne perioden.
Mesut Can
Mesut Can (født 31. oktober 1991) er en norsk fotballspiller som spiller for.
Han er av kurdisk opprinnelse.
Han ble hentet opp til A-laget fra Skeids juniorlag foran 2008-sesongen.
Can var i 2008-sesongen på utlån til Groruddalen Ballklubb. Overgangen til Grorud ble gjort permanent.
Can ble kåret til Årets spiller sesongen 2016 hvor han scoret 19 mål og hadde 11 målgivende. Han ble også klubbens toppscorer.
Aurkollfonna
Aurkollfonna er en isbre på Spitsbergen, Svalbard. Breen er omtrent 3,5 km lang og ligger sørvest i Friherrefjella, mellom Armfjellet og Aurkollen, nordøst på Wedel Jarlsberg Land.
Breen har navn etter fjellet Aurkollen, som betyr «grusåsen»
Kamper Bas
thumb|right|250px|Vinterdag på Kamper Bas. Kamper Bas er en ås og et boligområde på Gokstad i Sandefjord kommune i Vestfold. Området ligger på en gåavstand på 10-15 min fra Sandefjord sentrum. Kamper Bas er plassert øst for Sandefjord sentrum. Kamper Bas grenser til sør og vest med Østerøyveien, Hegnaveien, Breiliveien og Gokstadryggen. Stedet var tidligere kjent som Kampen Bas, og lenge et populært friluftsområde i Sandefjord. Til tross for lokal motstand ble Kamper Bas solgt i 1968 med formål om å bygge et nytt boligområde. Den største utbyggingen her fant sted på begynnelsen av 1980-tallet. Området var også kjent som Hjalmarskogen før boligbyggingen fant sted.
Navnets opprinnelse er ukjent, men kan være av nederlandsk, gammelnorsk, fransk eller engelsk opprinnelse. Kamper Bas var tidligere en del av de Øvre Gokstadgårdene.
Fjellmot (49 m.) er det høyeste punktet på Kamper Bas. Fjellmot ligger mellom Gokstadryggen og Kamper Bas. Kamper Bas kan besøkes via Gokstadryggen, Hegnabakken eller via en sti i enden av Mikkelsbakken som leder til Heimdalsveien.
I 1961 foreslo kretsformann Sverre Jensen å legge til rette for å bygge Gokstad skole på Kamper Bas, noe som ble enstemmig vedtatt. Sandar Helseråd frarådet å bygge skolen her i 1962, med begrunnelsen at området hadde en vanskelig beliggenhet og vanskelige trafikkmessige forhold. I 1962 ble det derfor bestemt at skolen allikevel ikke skulle bygges på Kamper Bas.
Vinstra
Vinstra er et tettsted og sentrum / administrasjonssenter i Nord-Fron kommune i Innlandet, som ligger i Gudbrandsdalen (ca 8 mil nord for Lillehammer). Tettstedet har innbyggere per 1. januar.
Stedet
Byen har togforbindelse via Dovrebanen, og fylkesvei 312, tidligere europavei 6, går gjennom her. Dagens europavei 6 går gjennom Lomoen, som ligger vest for Gudbrandsdalslågen. Som følger av omleggingen, er det blitt anlagt en stor veiservicestasjon, og det har vært svært attraktivt for bedrifter å etablere seg her. Det stilles også lokalt spørsmål om Vinstras sentrum skal flyttes over til Lomoen.
Vinstra fikk bystatus den 1. september 2013, en begivenhet som ble feiret med en byfest i 3 dager til ende.
Vinstra og Peer Gynt
Peder Olsen Hågå fra Vinstra var modell for hovedpersonen i Henrik Ibsens dramatiske dikt Peer Gynt fra 1867. På Sødorp gamle kirkegård står en minnestein over Peer Gynt, og hvert år siden 1967 har det blitt arrangert Peer Gynt-stevne på Peer Gynt-Gården, Hågå. Gården består av 15 gamle hus, og stevnet viser blant annet en friluftsoppsetning av skuespillet. Vinstra ligger midt på «Peer Gyntveien», som går fra Dalseter til Skei. Den 17. februar 2017 ble det åpnet et hotell i Vinstra vegpark, oppkalt etter Peer Gynt.
Muligheter for sport
På Vinstra finnes det to større anlegg for sport. Kåja idrettspark, som ligger øst for Gudbrandsdalslågen, ble offisielt åpnet i septemper 2010, og er derfor byens eldste idrettspark. Her er det muligheter for fotball, basketball og sandvolleyball m.m. Vinstras andre anlegg er Eidesand idrettsanlegg, som ligger på den andre siden av elven.
Kwesi Bekoe Amissah-Arthur
Kwesi Bekoe Amissah-Arthur (født 29. april 1951 i Cape Coast, død 29. juni 2018 i Accra) var en ghanesisk økonom. Han var sentralbanksjef for Ghanas bank fra 2009 til 2012, da han ble landets visepresident.
Fra 1983 til 1997 hadde han ulike lederposisjoner i Finansdepartementet (Ministry of Finance and Economic Planning). Han foreleste i økonomi ved University of Ghana fra 1980 til 1988, og var forskningsassistent der fra 1975 til 1975. Da universitetet var stengt i 1983-84, på grunn av protester, ble han invitert til å assistere finansministeren i PNDC-regjeringen, en rolle han hadde fram til 1986, da han ble utnevnt til visefinansminister i PNDC-regjeringen. Denne stillingen hadde han fram til 1993. Samme posisjon hadde han også i National Democratic Congress-regjeringen fra 1993 til 1997, med ansvar for blant annet å formulere politikken, sette opp og implementere budsjett og overvåke regjeringens utgifter.
I 1997 trakk han seg som offentlig tjenestemann, og jobbet med flere ulike konsulentoppdrag for blant annet Sigma One Corporation, Danmarks utenriksdepartement, Verdensbanken og Nederlands regjering.
Han var gift og fikk to barn.
Igor Gouzenko
Igor Gouzenko (russisk: Игорь Сергеевич Гузенко; ukrainsk: Ігор Сергійович Гузенко; født 13. januar 1919 i Rogatsjovo ved Moskva i Sovjetunionen, død 28. juni 1982 i Mississauga i Canada) arbeidet ved den sovjetiske ambassaden i Ottawa i Canada. Han hoppet av fra Sovjetunionen den 5. september 1945 og tok med seg over 100 dokumenter som omfattet hvordan Sovjet bedrev spionasje i Vesten.
Bakgrunn
Gouzenko ble født av ukrainske foreldre i landsbyen Rogatsjovo nær Dmitrov i guvernementet Moskva, 100 kilometer nordvest for Moskva. Ved utbruddet av andre verdenskrig ble han med i militæret og ble opplært til chifferoperatør.
I 1943 ble han stasjonert til den sovjetiske ambassade i Ottawa, der han behandlet både inngående og utgående trafikk for GRU. Stillingen gav ham innblikk i sovjetisk spionasjevirksomhet i Vesten, blant annet plasseringen av «sovende agenter» som kunne aktiviseres senere.
Avhopper
I 1945 fikk Gouzenko høre at han skulle sendes tilbake til Sovjetunionen sammen med familien sin. Han var misfornøyd med livet og politikken i hjemlandet, og ville heller bosette seg i Vesten. Han gikk først til Royal Canadian Mounted Police (RCMP), men de nektet å tro på historien hans. Han gikk deretter til avisen Ottawa Journal, men redaktøren var ikke interessert, og foreslo at han gikk til det canadiske justisdepartementet, men der var det ingen da han kom.
Livredd for at sovjetiske myndigheter hadde oppdaget at han var dobbeltagent gjemte Gouzenko sin familie hos en nabo. Gjennom nøkkelhullet så han flere sovjetiske agenter som brøt seg inn i leiligheten hans. De begynte å lete gjennom hans eiendeler, men forlot stedet da de ble konfrontert av politiet. Gouzenko bodde deretter i skjul og under beskyttelse fra RCMP.
De ble presset til å få til en diplomatisk løsning for å unngå å opprøre Sovjetunionen, som fremdeles var en alliert fra krigstiden og angivelig en politisk venn av Canada. Gouzenko og hans familie ble gitt en annen identitet av den kanadiske regjeringen av frykt for represalier fra Sovjetunionen.
Gouzenko levde resten av livet under navnet George Brown og de slo seg ned i en forstad i Toronto. Han hadde åtte barn og forfattet to bøker.
Gouzenko døde av et hjerteinfarkt i Mississauga. Hans grav ble i utgangspunktet ikke merket med noe navn. Hans kone døde i september 2001 og ble gravlagt ved siden av ektemannen. Det var først i 2002 at familien fikk satt opp en gravstein.
Keiser Duanzong av Song
Keiser Duanzong (kinesisk: 端宗, pinyin: Duānzōng, opprinnelig navn Zhao Shi (趙昰, Zhào Shì), født 10. juli 1268, død 8. mai 1278 på Lantau i Guangdong) var Det kinesiske sørlige Song-dynastis nest siste keiser. Han døde før han kom i tenårene, etter å ha vært keiser i navnet i bare to år, fra 1276 til 1278. Han var Song-dynastiets 17. keiser, og dermed Det sørlige Song-dynastis 8. keiser.
Bakgrunn
Zhao Shi var sønn av Keiser Duzong. Han ble prins Ji (吉王) i 1274 og prins Yi (益王) i 1276. Dette var de siste år av den mongolske invasjon av Song-riket. Deres styrker krysset Yangtzefloden og rykket frem mot hovedstaden Lin'an (dagens Hangzhou). Storenkekeiserinne Xie måtte kapitulere; keiser Gong (Zhao Shis lillebror) ble tatt til fange, degradert til hertug, og ble senere buddhistmunk. Han oversatte buddhistiske tekster til kinesisk, og fikk en viss betydning i religiøs sammenheng.
Keiser
Hans intronisering som keiser fant sted i Fuzhou den 14. juni 1276.
Etter at hans lillebror Gong var blitt tatt til fange av mongolene, flyktet keiser Duanzong og en annen av hans lillebrødre, Bing til provinsen Fujian og etablerte sitt regjeringssete i Fuzhou. I 1278, da mongolene var nær ved å bryte gjennom Song-styrkenes siste forsvarslinje, måtte Duanzong flykte unna på nytt.
Sammen med Lu Xiufu og noen andre av sine ministre, tok han sjøveien og dro sørover til provinsen Guangdong. Så oppholdt han sen en tid på Hongkongøya. På vei dit falt han i havet og holdt på å drukne. Men etter å ha blitt berget, ble han syk, og døde etter to måneder ved Perleflodens utløp i Guangdong, på dagens Lantau (en øy i Hongkong).
Han ble etterfulgt av sin yngre bror, keiser Bing, som regjerte ganske kort og ble Song-dynastiets aller siste keiser.
Det historiske minnesmerke Sung Wong Toi («Song-kongenes terrasse») i det som i dag er Kowloon City ihukommer Zhao Shis flukt til Hongkong.
Egmont Harald Petersen
Egmont Harald Petersen (født Edmundt, 3. oktober 1860 i København i Danmark, død 5. august 1914 samme sted) var en dansk bladutgiver og kongelig hoff-boktrykker, og grunnlegger av det som er blitt mediehuset Egmont.
I 1901 hadde han overtatt Damernes Blad som han tre år senere forvandlet til ukebladet Hjemmet med appell til hele familien. Han var den første som innførte den nye trykkmetode dyptrykk. Han hadde en rekke tillitsverv, bl.a. i styret for Københavns Bogtrykkerforening, hvor han en tid var formann. Petersen var samtidig en betydelig filantrop, og i henhold til hans testamente opprettet man i 1920 Egmont H. Petersens Fond, som bl.a. administrerer de etter stifteren oppkalte Egmont H. Petersens Kollegium og Egmont Studentergaard. Han er begravet på Vestre kirkegård.
Efedrin
Efedrin, C10H15NO, er en naturlig forekommende stimulerende substans som er blitt anvendt innenfor medisinen i hundrevis av år. Planter innen gruppen ephedra inneholder inntil 2–3% efedrin i røtter og andre plantedeler.
Stoffet har to effekter: Efedrinets virkning avtar ved gjentatt bruk fordi det oppstår en økning av toleransen.
Efedrin kan ha en psykostimulerende effekt, og enkelte pasienter som bruker efedrin som legemiddel mot astma har opplevd dette som en besværlig bivirkning. De får søvnvansker, nerverykninger, har tendens til å snakke mye og raskt, og skjelver på hendene. Misbruk av efedrin forekommer, men er sjelden. Anders Behring Breivik tok efedrin forut for terrorangrepet i 2011.
Blant annet kroppsbyggere bruker i enkelttilfeller efedrinpreparater som slankemiddel, for å redusere fettvev og som prestasjonsøkende middel. Det advares mot skader på hjerte-kar-systemet ved bruk av efedrinpreparater. Efedrin brukes i enkelte hostedempende midler, og i nesedråper.
Efedrin står på WADAs liste over forbudte stoffer i idretten. Siden stoffet forekommer i flere hostemiksturer og kosttilskudd er flere idrettsutøvere tatt uten å være klar over at de benyttet et forbudt middel.
Den sanne vilje
Den sanne viljen er et begrep innen Thelema som betegner menneskets sanne kjerne eller vesen. Grunnleggeren av filosofien og religionen Thelema, Aleister Crowley, sier følgende om den sanne viljen:
Med andre ord er den sanne viljen avhengig av menneskets indre faktorer, selvet, og de begrensninger eller muligheter som omgivelsene legger på dette individet. Denne viljen er menneskets sanne natur og Thelema preker således at man skal finne fram til denne viljen og følge den. Som Thelemas lov sier: «Gjør hva du vil skal være hele Loven.».
Fullkommengjørelsen av denne «sanne viljen» søkes oppnådd gjennom det system som Aleister Crowley utarbeidet som kalles Magick.
Aleister Crowley benytter begrepet «vilje» og «sann vilje» om hverandre i sine skrifter og omtaler noen ganger begrepet som skjebne. Det man skal merke seg er at Crowleys forestilling om dette begrepet likevel ikke er fatalistisk.
Begrepet om den sanne viljen kan også med rette kalles for mystisk. Mystisk i den forstand at erfaringen av å finne denne viljen faller under begrepet visjonen av individets «Hellige skytsengel» (engelsk ''Holy guardian angel'). Med andre ord er det å leve i samsvar med den sanne viljen det samme som å være i samtale med denne Hellige skytsengel og oppnåelsen av den regnes som å være en altomveltende personlig og subjektiv erfaring.
Gulsott
Gulsott eller ikterus (av Latin: icterus) er en tilstand der huden og slimhinner får en gulaktig farge. Den kan først ses på det hvite i øynene, deretter på huden, grunnet opphopning av gallefargestoff (bilirubin). Dette kan ha flere årsaker: unormalt stor nedbryting av røde blodceller (som ved hemolytisk anemi), sykdom i selve leveren (hepatitt, skrumplever) eller tilstopping av gallegangene (gallesten). Kan også være et resultat av svulst i bukspyttkjertelen som hindrer galle å flyte gjennom gallegangene. Gulsott er således ingen sykdom, men et symptom på en sykdom. Ofte forekommer mørk urin (som cola/te), kittfarget avføring, kløe, tretthet, manglende matlyst og avmagring i tillegg til gulfargingen. Behandling vil være rettet mot årsaken til symptomene.
Jon Erling Tenvik
Han er utdannet som operativ marineoffiser ved Sjøkrigsskolen i Bergen og har en MBA fra INSEAD i Fontainbleau. Tenvik har hatt en rekke ledende stillinger i finans og shipping bl.a. hos Morgan Stanley, Astrup Fearnley, Storebrand, B Skaugen Shipping og som direktør for Corporate Finance i Handelsbanken Capital Markets. Siden 2015 har han vært partner hos BackerSkeie som er et ledende selskap innenfor executive search. Han har sittet i en rekke styrer i børsnoterte og private selskaper i Norge, Storbritannia, USA, Finland, Luxembourg og Nederland.
Gulsott
Gulsott kan være tegn på alvorlig sykdom, og snarlig kontakt med lege anbefales ved dette symptomet.
Jon Erling Tenvik
Tenvik tjenestegjorde som offiser i Sjøforsvaret fra 1979 til 1987. Siden 1991 har han deltatt i en rekke øvelser og operasjoner primært innen Naval Control of Shipping og NCAGS. Han ble utnevnt til kommandørkaptein i 2000 og kommandør i 2010. Tenvik var formann i Vernepliktige Sjøoffiserers Forening fra 2000 til 2008. Han har også vært formann i Sjømilitært Forum i to perioder. Fra 2000 til 2002 var han skipper i Norsk Anchorite Klubb. Han var president i NATOs Reserveoffisersorganisasjon CIOR fra august 2010 til 2012 og fra 2012 til 2016 president i Norske Reserveoffiserers Forbund. Han er siden 2018 honorær konsul for Jamaica i Norge.
Gulsott
Gulsott hos nyfødte
Vel halvparten av barn født til rett tid blir synlig gule (gulsott) de første levedager og nesten alle barn som er født for tidlig (premature). Årsaken er opphoping av bilirubin i huden.
Jon Erling Tenvik
Utmerkelser
Tenvik er innehaver av fortjenestemedaljer blant annet fra Danmark, Finland, Sverige og Malta. Før han konverterte ferdighetsmerkene til dagens fellesmedaljer for skyting og feltsport hadde Tenvik medaljene for Det militære skarpskyttermerke, Det militære marsjmerke, Norges idrettsforbunds idrettsmerke, Den store havhesten og NAIS-medaljen, jf. .
Referanser
__INGENINDEKSERING__
Gulsott
Sykdomsmekanisme
Sykdommer som reduserer levetiden av de røde blodlegemer øker bilirubindannelsen og gulsotten. Det kan skje ved antistoffer mot de røde blodlegemer (Rheus eller ABO uforlikelighet mellom mor og foster) eller ved medfødte feil i oppbyggingen av blodlegmene. Sykdommer som nedsetter leverens evne til å skille ut bilirubin vil også gi økt gulsott. Det kan være ved leverbetennelse eller ved feil i utførselsgangene for bilirubin til tarmen.
Symptomer
Hudfargen er gul, det ses først i hodet og ansiktet og brer seg derfra utover kroppen. Når gulsotten er på det sterkeste kan barnet bli litt slapt og suger dårlig, men vanligvis har barnet ingen andre symptomer enn gulsotten.
Ved svært høye nivåer av biliubin kan visse hjernsentra skades, kjerneicterus. Da virker barnet alvorlig sykt og har kramper.
Når søke legen
Gulsotten som opptrer i nyfødtperioden mens barnet er på barselavdelingen overvåkes av personalet der og behandles om nødvendig. Dersom gulsotten varer mer enn to til tre uker, eller barnet er slapt og dårlig til å spise, har dårlig vektøkning eller grålig avfarget avføring, skal du kontakte legen eller helsestasjonen.
Hva kan legen gjøre
Legen må finne ut hva årsaken til gulsotten er og behandle den hvis det er nødvendig. Det finnes skjema som viser hvor høy bilirubinkonsentrasjonen kan være før den kan være skadelig og skal behandles. Skadeevnen av bilirubin varierer med barnets alder etter fødsel og vekt.
Den enkleste behandling består i å la barnets hud få mye dagslys på seg, eller belyse den med lys fra spesielle lystoffrør (lysbehandling). Lysstrålene gjør at bilirubinet lettere skilles ut.
Dersom årsaken til gulsott ikke er den vanlige som ved fysiologisk icterus, kan det være nødvendig å behandle denne.
Hva kan du selv gjøre
Har barnet ditt gulsott mens du er på barselavdelingen skal du be om å bli orientert om årsaken og om forholdsregler for ditt barn når du kommer hjem. Det er ingen behandling mot gulsott som du kan benytte hjemme.
Forløp og varighet
Vanlig gulsott hos barn født til rett tid varer vanligvis ca. 7-10 dager, men den kan vare noe lenger, opptil 14 dager. Det er stor variasjon fra barn til barn. Hos for tidlig fødte varer gulsotten lenger. Ved vanlig gulsott skal gulfargen hos barnet avta jevnt etter at toppen er nådd 3-5 levedag.
Komplikasjoner ved gulsott
Ved vanlig gulsott i nyfødtperioden som skyldes umoden lever er det svært sjelden komplikasjoner, fordi barnet overvåkes og behandles slik at gulsotten ikke blir for sterk og bilirubinkonsentrasjon ikke blir så høy at den er skadelig. For høye konsentrasjoner kan gi hjerneskade (kjerneicterus) og hørselstap.
Johan Storm
Johan Fredrik Breda Storm, (født 24. november 1836 i Lom i Gudbrandsdalen, død 26. oktober 1920 i Kristiania) er en av Norges mest internasjonalt kjente filologer, med hovedvekt på engelsk. Han grunnla en ny undervisningsmetode i levende språk, og ble en banebryter for fonetikk. Den franske språkmannen Paul Passy kalte ham «probably the greatest practical linguist, as also the greatest phonetician, in the world». Han ble også kalt «nordmennenes professor Higgins».
Virke
Johan Storm var professor ved Det Kongelige Frederiks Universitet fra 1873 til 1912. Han var en pådriver for å få engelsk som fag i gymnaset, som i 1871 ble delt i latinlinje og reallinje. Da fikk også universitetet en eksamen for de som skulle undervise i engelsk på reallinjene. Dette fikk stor betydning for fagets posisjon på universitetsnivå. I 1877 søkte Storm Stortinget om et stipend på 1.600 kroner året i to år for å skrive et verk om norsk språk, «min første Kjærlighed», fra oldtiden og ned gjennom tidene. Søknaden ble avslått.
Innenfor fonetisk vitenskap viste man tidligere til «de tre S'er»: Engelskmannen Sweet, tyskeren Sievers og nordmannen Storm. Det var Storm som fikk Sweet til å skrive håndboken som dannet grunnlaget for engelsk fonetikk. Fonetikk og engelsk syntaks utgjør også hovedinnholdet i det som ble Storms eget hovedverk, Engelsk filologi. Storm snakket engelsk helt som en innfødt; tysk, fransk og italiensk nesten like godt. Han hadde innsikt i alle romanske og germanske språk, og dessuten i to hundre norske dialekter. Hans evne til å observere og feste lydinntrykk i minnet beskrives som utrolig; han skrev at han klart husket og kunne gjengi melodien i en setning han hadde hørt i Pompeii 20 år tidligere.
Storms bibliotek, omkring 500 bind om norsk og romansk filologi, ble innkjøpt av Bergens Museums bibliotek etter hans død. Han var innvalgt i Det Norske Videnskaps-Akademi, det danske vitenskapsakademi og medlem i blant andre ''Soc. de linguistique i Paris og æresmedlem i Modern Language Assoc. of America''.
On My Way
On My Way er Ben Kwellers andre soloalbum, og ble utgitt 6. april 2004.
Georg Greve
Georg Jens Greve (født 28. juli 1884 i Bergen, død 4. januar 1973 i Oslo) var en norsk arkitekt kjent for utarbeidelsen av reguleringsplanen etter bybrannen i Bergen i 1916 sammen med Albert Lilienberg. Greve er også den enkeltpersonen med størst innflytelse på utformingen av det moderne Bergen sentrum, som ble oppført i perioden 1920 til 1940.
Georg Greve var sønn av overlærer Jens Ludvig Mathias Greve (1842–1919) og Bernhardine Bratt (1853–1941). Han var bror av Bernhard Greve, og fetter av arkitekten Bredo Greve og tekstilkunstneren Ulrikke Greve.
Greve vokste opp i Bergen, og etter å ha tatt examen artium i 1904 og fullført Krigsskolens første klasse i 1905 dro han til Trondheim, hvor han ble tatt inn på Trondhjems Tekniske Læreanstalt og fullførte eksamen i 1909. Deretter arbeidet han hos Egill Reimers og Jens Zetlitz Monrad Kielland i Bergen frem til 1911. Fra 1911 til 1914 ledet han Stavanger Cementvarefabriks arkitektkontor i Stavanger. Etter dette dro han til Stockholm, hvor han arbeidet frem til 1916 hos Ragnar Östberg og blant annet deltok i utarbeidelsen av Stockholms stadshus.
Han startet egen praksis i Bergen i 1916, og vant her en andrepremie i konkurransen om byregulering etter brannen samme år. I 1923 ble han kommunearkitekt i Aker, en stilling han hadde frem til 1948. Den 1. januar 1948 ble Aker kommune innlemmet i Oslo kommune, og Greve tiltrådte da som byarkitekt i Oslo. Denne stillingen hadde han frem til 1950. Etter dette startet Greve egen praksis i hovedstaden, og i 1954 etablerte han kontoret Arkitektene Greve og Grung sammen med Geir Grung.
Lys ospeflatvikler
Stor ospeflatvikler (Acleris roscidana) er en sommerfugl som tilhører familien viklere (Tortricidae).
Utseende
En stor (vingespenn 26–28 mm), gråspraglete vikler. Forvingen er jevnbred, mørk gråaktig spraglete med noen mørkere flekker. Bakvingen er lyst gråbrun, mørkere langs kanten, med tallrike, gråbrune tverrflekker.
Levevis
Larven lever mellom to sammenspundne blader av osp.
Utbredelse
Arten er utbredt i Mellom- og Nord-Europa, men mangler i Storbritannia. I Norge er den bare funnet langs kysten vestover til Vest-Agder.
Øyer (andre betydninger)
Øyer kan referere til